**Prilog 4**

**MINIMALNI SADRŽAJ GARANCIJE ZA PREDUJAM**

**Poziv na dodjelu bespovratnih sredstava**

**Transformacija i jačanje konkurentnosti kulturnih i kreativnih industrija**

**(*referentni broj:*** ***NPOO.C1.1.1.R6-I1.04)***

**Ovaj poziv se financira iz Mehanizma za oporavak i otpornost.**

# MINIMALNI SADRŽAJ GARANCIJE ZA PREDUJAM

**Uvjet za isplatu predujma je dostava PT (HAMAG-BICRO) pravovaljane bankovne garancije.**

# Kako bi garancija bila pravovaljana i sukladno tome odobrena od strane PT, mora zadovoljiti navedeni minimalni sadržaj:

1. Osnovni podaci o banci, nalogodavcu (korisnik bespovratnih sredstava), jasna definicija korisnika garancije (Ministarstvo kulture i medija)
2. Predmet i opseg garancije, odnosno poslovna i pravna osnova garantirane obveze - referenca na Ugovor o dodjeli bespovratnih sredstava i njegovu odredbu o obavezi dostave garancije
3. Iznos i valuta garancije - garantirani iznos na garanciji mora biti izražen u nacionalnoj valuti
4. Isplata po garanciji - obveza banke da na prvi pisani poziv, bezuvjetno i bez prigovora u roku naznačenom u pisanom pozivu isplati iznos sredstava koji ne može prijeći naznačeni maksimalni iznos sredstava
5. Nastup garantnog slučaja i poziv na plaćanje po garanciji - korisnik garancije dostavlja poziv na plaćanje banci u kojem konstatira da nalogodavac po garanciji nije izvršio svoje obveze
6. Stupanje garancije na snagu - danom uplate predujma na račun nalogodavca naveden u Ugovoru o dodjeli bespovratnih sredstava
7. Rok važenja garancije - ne kraće od 160 kalendarskih dana 1 nakon završetka provedbe Projekta, odnosno ne kraće od 130 dana od dostave Završnog zahtjeva za nadoknadom sredstava2
8. Odredba o neprenosivosti garancije - garancija nije prenosiva
9. Odredba koja određuje da izmjene i dopune Ugovora o bespovratnim sredstvima ne oslobađaju banku od plaćanja po garanciji
10. Mjerodavno pravo - hrvatsko / odredba o nadležnosti redovnih sudova
11. Odredba o dostavljanju poziva za plaćanje

# Garancija mora biti izdana od banke koja ima poslovni nastan u državi članici Europske unije, te mora biti izdana na hrvatskom jeziku i latiničnom pismu, na memorandumu banke. Važeća je uz potpis ovlaštene osobe.

**Bankovna garancija mora glasiti na NT (Ministarstvo kulture i medija) u skladu s Minimalnim sadržajem garancije za predujam.**

# Garancija se ne smije perforirati niti savijati jer time postaje nevažeća.

1 U slučaju produljenja razdoblja provedbe projekta, ukoliko predujam nije opravdan, Korisnik je dužan nadležnom tijelu dostaviti dodatak garanciji s istim uvjetima trajnosti garancije, odnosno 160 kalendarskih dana od završetka razdoblja provedbe projekta.

2 U slučaju da predujam nije opravdan u razdoblju važenja garancije, Korisnik je dužan nadležnom tijelu dostaviti dodatak garanciji.